Adecco

The Adecco Group er et sveitsisk bemanningsselskap med 5 000 kontorer i mer enn 60 land. Selskapet ble opprettet etter en fusjon mellom sveitsiske Adia og franske Ecco i 1996.

I det norske markedet er Adecco kjent som videreføringen av Olsten Norsk Personal og før dette Norsk Personal. På 1990-tallet startet Adecco sin satsing i Norge, men hadde kun en beskjeden markedsandel før Olsten-konsernet ble kjøpt opp og de to selskapene i Norge ble fusjonert. I dag er Adecco en av landets ledende aktører innen rekruttering og bemanning i Norge, etablert med over 35 kontorer fra Hammerfest i nord til Kristiansand i sør. 

Organisasjonen dekker hele Norge og består av fire avdelinger:

 Adecco Norge: Rekrutterings- og bemanningstjenester til faste og midlertidige stillinger
 Akkodis: Spesialist på rekruttering og bemanning av høyt kvalifiserte kandidater innen IT og ingeniørfag
 Badenoch & Clark: Fast rekruttering av ledere og kandidater med spisskompetanse

Fra 2005 til 2013 var selskapet tittelsponsor for Adeccoligaen i fotball.

Adecco-skandalen
Februar 2011 avslørte en NRK-reportasje omfattende brudd på Arbeidsmiljøloven ved det Adecco-drevne Ammerudlunden sykehjem i Oslo, noe som ledelsen i Adecco Helse AS etter hvert skulle komme til å innrømme at var tilfelle ved samtlige av sine sykehjem i Norge.VG, 2011 Adecco-direktør slutter Fredag 25. februar varslet Arbeidstilsynet at de ville anmelde selskapet for brudd på Arbeidsmiljølovens arbeidstidsbestemmelser.NRK Østlandssendingen, 2011 Arbeidstilsynet anmelder Adecco

Referanser

Eksterne lenker


Kategori:Sveitsiske selskaper
Kategori:Bemanningsselskaper
Kategori:Etableringer i 1996